Sakoitettuja
Sakoitettuja. Täkäläinen raastuvanoikeus on tuominnut puusepän oppilaan Juho Vihtori Lindström'in oppipaikastaan, puuseppä Marttisen luota, karkaamisesta 100 markan, kotirauhattomuudesta 75 markan, veitsen nostamisesta ja uhkaamisesta 75 markan sekä ensikertaisesta juopumuksesta 12 markan sakkoihin, kuin myöskin korvaamaan oikeudenkäymiskustannukset 75 markalla, tai varojen puutteessa pidettäväksi 16 päivää vesileipävankeudessa.

Sekä renki Matti Hietalan myöskin palveluksestaan karkaamisesta, makasiininhoitaja Pettersson'in luota, 100 markan sakkoihin, kuin myöskin palkitsemaan oikeudenkäymiskustannukset, tahi varojen puutteessa suorittamaan sakkonsa vesileipävankeudessa.

Samoin on räätäli Matti Ryysy tuomittu neljännenkertaisesta juopumuksesta 48 markan sakkoihin, tai pidettäväksi 8 päivää vesileipävankeudessa.

[Lähde: Wiipurin Sanomat 16.3.1890 sivu 2]

Anonyymi
Karjala
Oikeudenkäynnit
Wiipurin Sanomat
1890